– Քրիստոսն Իր չարչարանքներից առաջ սեղան նստեց աշակերտների հետ, հաց վերցրեց, կտրեց, տվեց նրանց` ասելով. «Առե՛ք, կերե՛ք, այս է Իմ Մարմինը»: Հետո վերցրեց գինով լի բաժակը, գոհություն հայտնեց, տվեց նրանց` ասելով. »Խմեցեք դրանից բոլորդ, որովհետեւ այդ է Նոր Ուխտի Իմ Արյունը, որ թափվում է շատերի համար` իրենց մեղքերի թողության համար»: Քրիստոսը նաեւ պատգամեց. «Այս արեք Իմ հիշատակի համար» (Ղուկ. ԻԲ. 19): Այնուհետեւ Քրիստոսը խաչը բարձրացավ. Նա Իր Մարմինն ու Արյունը տվեց՝ հանուն մեղավոր մարդկության փրկության: Քրիստոսի պատարագումի խորհուրդը մենք պետք է կատարենք մշտապես, մինչեւ աշխարհի վախճանը: